b'\n_START_ARTICLE_\nDeklica in pasjeglavci\n_START_SECTION_\nVsebina\n_START_PARAGRAPH_\nNekega dne je deklica plela na njivi. Mimo je pri\xc5\xa1lo krdelo pasjeglavcev in se spustilo v dir za njo. Splezala je na gosto smreko in se skrila med vejami, tako da je pasjeglavci niso mogli videti. Bodli so svojimi sulicami smreke in na\xc5\xa1li smreko na kateri je \xc4\x8depela deklica. Ob skorji je pritekla kri deklice in tako so izruvali smreko in ujeli deklico. Zaprli so jo v visok grad, kjer ni bilo \xc5\xbeive du\xc5\xa1e. Deklica je bila sama z ma\xc4\x8dko in posku\xc5\xa1ala uiti skozi lino na strehi, vendar ji je ma\xc4\x8dka s svojimi kremplji to vedno prepre\xc4\x8dila. Prikazal se ji je neki dan starec in ji povedal, kako se lahko re\xc5\xa1i ma\xc4\x8dke: naj ji da kos mesa in ji potem odre\xc5\xbee rep in ga vr\xc5\xbee devet komolcev dale\xc4\x8d. Deklica je tako storila in ma\xc4\x8dka se je takoj potuhnila v kot. Deklica je zlezla \xc4\x8dez lino in ko ni vedela kam naj gre, je sledila ma\xc4\x8dki, ki jo je pripeljala do drevesa po katerem se je lahko spustila do tal. Zbe\xc5\xbeala je domov, vendar o\xc4\x8deta ni bilo doma, ker jo je od\xc5\xa1el sam iskat. Pasjeglavci so medtem \xc5\xbee ugotovili, da je zbe\xc5\xbeala in so jo iskali. Deklica ni mogla priti v hi\xc5\xa1o druga\xc4\x8de, kot da je snela vodno kolo in se \xc4\x8dez odprtino splazila v kova\xc4\x8dnico. Pasjeglavci so jo na\xc5\xa1li, vendar je bila deklica pripravljena. Vsak je pomolil svojo glavo skozi odprtino in vsakemu jo je odrezala s sekiro in ga povlekla noter, da so drugi tudi tako storili. Ko se je o\xc4\x8de vrnil domov, je na\xc5\xa1el deklico v kova\xc4\x8dnici z dvanajstimi potolklimi pasjeglavci.\n_START_SECTION_\nInterpretacija pravljice po teoriji Maxa Luthija (literarni pristop)\n_START_PARAGRAPH_\nTipi\xc4\x8den pravlji\xc4\x8dni za\xc4\x8detek: Ta\xc4\x8das, ko so bili \xe2\x80\xa6_NEWLINE_Tipi\xc4\x8den pravlji\xc4\x8dni konec: Deklica zmaga nad grdimi pasjeglavci._NEWLINE_Dogajalni prostor in \xc4\x8das: nista znana (ta\xc4\x8das, ti kraji, neko\xc4\x8d)'